Ayova respublikachilari prezidentlikka kimni munosib ko'rdi?
Ayovada qahraton qish. Siyosiy muhit qaynoq. Shtat respublikachilari nazarida Mitt Romni Oq Uyga saylanishga loyiq arbob.
Shu yilning 6-noyabrida AQShda prezident saylovlari bo'lib o’tadi. Demokratlardan yagona nomzod – amaldagi rahbar Barak Obama. Respublikachi da’vogarlar shtatma-shtat yurib, partiyadan saylovlarda yagona nomzod bo’lishga umid qilmoqda. Ayova va ayrim boshqa shtatlar prezidentga nomzodni murakkab bir usulda tanlaydi. Bu yo’l "kokus" deb ataladi. boshqa saralash jarayonlaridan nimasi bilan ajralib turadi? Vashingtondagi Jons Xopkins Universiteti professori Benjamin Ginsberg javob beradi: Ana o’shanda prezidentlikka da’vogar arboblarni qo’llab-quvvatlagan delegatlar soni chiqadi. Bu delegatlar yana boshqa saralash bosqichlariga borib, oxiri prezidentlikka nomzodni tanlaydi. Bu – da’vogarlar shtatning har bir shahar, tumanida astoydil ishlashi va fuqaroni o’ziga og’dira olishi kerak degani. Barak Obama ham kokusdan o’tishi shart bo’ladi, xalqning ko’ngliga yo’l topishi darkor bo’ladi. Ba’zi siyosiy tahlilchilar ta’biricha, kokuslar o’ta chalkash va har doim ham xolis natija beravermaydi. Jorjtaun Universiteti professori Mark Roum: “Bunaqangi usul saylovchilar fikrini to’liq aks ettira olmaydi. Vaqt ajratib, yig’inga borib, bahs qiladigan odamlarning aksariyati eng tarafkash, eng konservativ fuqarolardir. Xususan, kokusda qatnashadigan respublikachilar ko’pincha konservatorlar. Demokratlar tarafdorlari, sir emas, liberalroq, yangi fikrlarga ochiqroq qaraydigan odamlar”. Mazkur jarayonni demokratiya namunasiga deyarli teng ko’ruvchilar kam emas. Xovard Universiteti olimi Lorenzo Morris: Nomzodni tanlash jarayonini Ayova shtati boshlab beradi. Saralash yozning o’rtalarigacha davom etadi. Ana undan keyingina respublikachi nomzod kim ekanini bilamiz.